OKRESNÁ PROKURATÚRA GALANTA 
Obrancov mieru 2, 924 29 Galanta 1	

Číslo: 1 Pv 193/15/2202	Galanta 08.12.2015 
EEČ: 2-17-230-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Galanta 
Podľa § 215 odsek 1 písmeno b Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako otec syna XXXXX, nar. XXXXX, trvale bytom u matky XXXXX v XXXXX, hoci Zákonom o rodine je povinný vyživovať svoje dieťa a rozsudkom Okresného súdu XXXXX sp.zn. 10C/130/1997 zo dňa 19.05.1997 právoplatným dňa 30.06.1997, je zaviazaný prispievať na výživu syna XXXXX sumou vo výške 26,55  € mesačne ktorý bol v časti výživného zmenený rozsudkom Okresného súdu XXXXX sp.zn. 13P 287/2011 zo dňa 08.12.2011 právoplatným dňa 27.12.2011 prispievať na výživu syna XXXXX sumou vo výške 100,- € mesačne vždy do 15 –teho dňa toho ktorého mesiaca vopred k rukám matky dieťaťa XXXXX, otec si svoju vyživovaciu povinnosť v mieste trvalého bydliska a všade tam, kde sa zdržiaval neplnil, čím mu vznikol dlh na výživnom za obdobie od mesiaca september 2014 až doposiaľ v celkovej výške 480,- €,hoci bol za prečin zanedbania povinnej výživy rozsudkom Okresného súdu XXXXX sp.zn. 29T 111/2014 zo dňa 25.08.2014, ktorý nadobudol právoplatnosť dňa 25.08.2014 odsúdený,  
pretože zanikla trestnosť činu.
.  
 
Odôvodnenie:
Uznesením povereného príslušníka Okresného riaditeľstva PZ XXXXX, Odbor kriminálnej polície ČVS:ORP-105/2-VYS-GA-2015 zo dňa 09.03.2015 bolo podľa       § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
         Obvinenie bolo vznesené na základe trestného oznámenia XXXXX zo dňa 05.02.2015,  rozsudku Okresného súdu XXXXX sp.zn. 10C/130/1997 zo dňa 19.05.1997 právoplatného dňa 30.06.1997, rozsudku Okresného súdu XXXXX sp.zn. 13P/287/2011 zo dňa 08.12.2011 právoplatného dňa 27.12.2011, rodného listu, potvrdenia o návšteve školy  a ďalších zadovážených listinných materiálov. 
	         
Počas vyšetrovania, obvinený XXXXX dňa 09.03.2015 vo výpovedi uviedol, že si je plne vedomý vyživovacej povinnosti voči synovi XXXXX od mesiaca september 2014 až doposiaľ. V ďalšej časti výsluchu upresnil mesiace, v ktorých prispel na výživné a konkretizoval sumy na výživnom, ktoré uhradil. Uviedol, že má nariadenú exekúciu v inej veci, ktorá sa uskutočňuje zrážkami zamestnávateľa z jeho mesačnej mzdy. Preto tiež nemohol prispievať na výživu syna XXXXX žiadnou sumou. Zároveň dodal, že so synom sa stretáva asi raz do týždňa, ide o náhodné stretnutia. Vzhľadom na to, že v predmetnej veci boli splnené zákonné podmienky na konanie o dohode o vine a treste, bol obvinený na deň 28.04.2015 predvolaný na predmetné konanie. S menovaným bola uzatvorená dohoda o vine a treste  s tým, že obvinený XXXXX, po priznaní sa k trestnej činnosti a uznaní viny v plnom rozsahu súhlasil s nepodmienečným trestom v trvaní 8 mesiacov so zaradením do ústavu na výkon trestu s minimálnym stupňom stráženia.  Na Okresnom súde v Galante, po otvorení verejného zasadnutia dňa 17.06.2015 poškodený XXXXX uviedol, že prostredníctvom exekútorky obdržal sumu 630,- €, potvrdenie od súdnej exekútorky XXXXX dňa 15.07.2015 na verejnom zasadnutí Okresného súdu XXXXX založil do trestného spisu. Počas verejného zasadnutia dňa 13.10.2015 predstúpil pred súd poškodený XXXXX, ktorý uviedol, že prostredníctvom súdnej exekútorky pravidelne dostáva výživné vo výške 100,- € ako bežné výživné a taktiež aj zvyšok  dlhu na výživnom. Potvrdil, že za obdobie od 01.09.2014 až doteraz dlh na bežnom výživnom jeho otec, obvinený XXXXX  nemá.

         Podľa ustanovenia § 86 ods. 1 písm. a) Trestného zákona / účinnej ľútosti /,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V zmysle vyššie citovaného ustanovenia neprichádza v úvahu zastavenie  trestného stíhania, ak bolo dlžné výživné uhradené prostredníctvom exekúcie. Uhradenie dlhu musí byť totiž prejavom vôle obvineného. 

           Bolo preukázané, že výživné za dlhované obdobie od mesiaca september 2014 až do mesiaca október 2015 bolo prostredníctvom exekútorky XXXXX poškodenému  XXXXX uhradené ku dňu 17.06.2015 vo výške 630,- € a za každý ďalší mesiac v sumách po 100,- €. 
		
        Skutočnosť, že výživné bolo poškodenému XXXXX v celom rozsahu zaplatené prostredníctvom exekútora odôvodňuje vydanie uznesenia o zastavení trestného stíhania podľa § 215 odsek 1 písmeno b) Trestného poriadku.

	Podľa § 215 odsek 1 písmeno b) Trestného poriadku, prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Lívia Poluchová 
prokurátorka